SEAC กับการเรียนรู้ตลอดชีวิต พิชิต COVID-19
“ทักษะในวันนี้อาจเป็นสิ่งไร้ค่าในอนาคต” ประโยคนี้อาจใช้อธิบายสถานการณ์ ที่กำลังเกิดขึ้นทั่วโลกได้เป็นอย่างดี  โรคระบาด COVID-19 ทำให้ชีวิตประจำวันของคนทั่วโลกเปลี่ยนไปอย่างสิ้นเชิง ในขณะเดียวกันเรื่องนี้กลับทำให้เรามุ่งเข้าสู่สังคมแห่งโลกดิจิทัลมากขึ้น
27 มี.ค. 2563

SEAC x ลงทุนแมน
SEAC กับการเรียนรู้ตลอดชีวิต พิชิต COVID-19
“ทักษะในวันนี้อาจเป็นสิ่งไร้ค่าในอนาคต”
ประโยคนี้อาจใช้อธิบายสถานการณ์
ที่กำลังเกิดขึ้นทั่วโลกได้เป็นอย่างดี
โรคระบาด COVID-19 ทำให้ชีวิตประจำวันของคนทั่วโลกเปลี่ยนไปอย่างสิ้นเชิง
ในขณะเดียวกันเรื่องนี้กลับทำให้เรามุ่งเข้าสู่สังคมแห่งโลกดิจิทัลมากขึ้น
ทั้งการ Work from Home ผ่านคลังข้อมูลคลาวด์ร่วมกัน 
รวมถึง Learn at Home ผ่านคลาสเรียนเสมือนจริง หรือ Virtual Learning
แล้วถ้าพูดถึงเรื่องแพลตฟอร์มการรู้บนโลกดิจิทัล
ในประเทศไทย ใครเป็นผู้นำในเรื่องนี้?
ลงทุนแมนจะเล่าให้ฟัง
รู้ไหมว่า..
สายการบินใช้เวลาเข้าถึง 50 ล้านคนเป็นเวลากว่า 68 ปี
ในขณะที่แพลตฟอร์มโซเชียลอย่างเฟซบุ๊ก ใช้เวลาเพียง 3 ปี
เมื่อเวลาเดินทางเป็นเส้นตรง 
แต่เทคโนโลยีเดินทางรวดเร็วเป็นทวีคูณ
Disruption ของธุรกิจจึงเกิดขึ้นโดยที่บางครั้งเรายังไม่ทันได้ตั้งตัว
แต่ปีนี้พิเศษกว่านั้นเพราะ Disruption ของธุรกิจกำลังเกิดขึ้นไปพร้อมกับวิกฤตโรคระบาด
พอเรื่องเป็นแบบนี้ การปรับตัว การเรียนรู้ การเพิ่มทักษะของเราให้เท่าทันกับโลกจึงกลายมาเป็นสิ่งสำคัญ
สำหรับประเทศไทย หนึ่งในแพลตฟอร์มการเรียนรู้ที่ตอบรับสถานการณ์โรคระบาดได้อย่างมีประสิทธิภาพมากก็คือ YourNextU ของ SEAC ที่พัฒนาบริการ Virtual Learning ขึ้นมาอย่างรวดเร็วเพื่อให้คนไทยได้เรียนอย่างต่อเนื่อง
Virtual Learning ในทีนี้ก็คือ ห้องเรียนเสมือนจริงที่ตัวเราเรียนอยู่บ้าน
แต่ได้รับประสบการณ์การเรียนการสอนไม่ต่างอะไรไปจากการนั่งอยู่ในห้องเรียน มีทั้งเข้ากลุ่มทำกิจกรรม ไปจนถึงพรีเซ็นต์ผลงานหรือความคิดเห็น
สิ่งสำคัญก็คือ เราก็สามารถถาม-ตอบกับผู้ฝึกสอน ผู้เชี่ยวชาญได้ในทันที
ต่างจาก Online Learning ที่ส่วนใหญ่เราได้แค่เรียนจากวีดิโอที่ถูกอัดเอาไว้ โต้ตอบไม่ได้
นอกจากนี้ SEAC ยังเตรียมบริการเข้าร่วมสัมมนาออนไลน์ (Virtual Seminar) ฝึกทักษะดิจิทัล
กับผู้เชี่ยวชาญเฉพาะด้านอย่าง Simplilearn
นอกจากนั้น SEAC ยังคาดการณ์ว่าหลังจบวิกฤติ COVID-19 สิ่งที่จะตามมาคือ New Normal อันเปรียบเสมือนโลกใหม่ที่เปลี่ยนแปลงวิถีชีวิต ความคิด และพฤติกรรมคนเราทั้งหมด
ซึ่งมีแนวโน้มจะส่งผลต่อหลายๆ อาชีพ และทักษะที่ไม่สามารถทำงานด้วยวิธีเดิมๆ ได้
SEAC จึงได้ออกหลักสูตร Job Survival Pack เตรียมความพร้อมรับ New Normal นี้ให้คนไทยได้อัพสกิลออนไลน์ กับ 4 หลักสูตร ในช่วงเริ่มต้น นั่นก็คือ
1.Data Analytics หลักสูตรการรวมรวบ วิเคราะห์ข้อมูลเพื่อพัฒนาธุรกิจ
2.Digital Marketing หลักสูตรการวางกลยุทธ์การตลาดดิจิทัล
3.Creative หลักสูตรทลายกรอบความคิดสร้างสรรค์
4.Sales หลักสูตรติดปีกการเติบโตของธุรกิจ
จะเห็นได้ว่าหลักสูตรทั้งหมดนี้เป็นสิ่งจำเป็นสำหรับการเติบโตของธุรกิจในอนาคต
ที่สำคัญไปกว่านั้น ในปีนี้ประเทศไทยมีดัชนีความสามารถทางการแข่งขันระดับโลกอยู่ในอันดับที่ 40 เดิมอันดับ 38 จากทั้งหมด 141 ประเทศทั่วโลก
จากข้อมูลดังกล่าวสะท้อนให้เห็นว่าเราต้องเร่งพัฒนาตนเองให้มากเป็นทวีคูณ
สิ่งที่เราทำได้ก็คือ การเปิดใจที่จะรับความรู้ใหม่ๆ ทุกวัน
เพื่อพัฒนาทักษะที่เรามีอยู่ให้สามารถอยู่รอดในโลกอนาคต 
และรับมือกับสถานการณ์ที่ไม่คาดฝันได้อย่างมีประสิทธิภาพ
แล้วถ้าถามว่าเราควรเริ่มต้นที่จะเรียนรู้ 
พัฒนาทักษะของเราเมื่อไหร่ นานแค่ไหน?
คำตอบที่ได้ในเวลานี้คงหนีไม่พ้น ตอนนี้ และ ตลอดไป
#ทีมอยู่บ้าน อย่างพวกเราต้องรีบ Learn at Home เตรียมความพร้อม เพื่อโอกาสไปต่อ